OpenLLM-France/wikimedia huggingface dataset:
# Manica

Manica és una província de Moçambic situada a la part central del país. Té una població d'1.359.923 habitants (2006, eren 974.208 el 2001) i una superfície de 61.661 km². La capital és la ciutat de Chimoio (fins al 1976 Vila Pery).

## Demografia

Població de la província de Manica :
| 1980 | 1997 | 2007 |
| 587.345 | 974.208 | 1.412.248 |

## Divisió administrativa

Està dividida en dotze districtes i cinc municipis:
* Districte de Báruè
* Districte de Chimoio
* Districte de Gondola
* Districte de Guro
* Districte de Macate
* Districte de Machaze
* Districte de Macossa
* Districte de Manica
* Districte de Mossurize
* Districte de Sussundenga
* Districte de Tambara
* Districte de Vanduzi
* Catandica (vila)
* Chimoio (ciutat)
* Gondola (vila)
* Manica (vila)
* Sussundenga (vila)

## Història

El territori de Manica fou part de la concessió de la Companyia de Moçambic, segons privilegi reial de 1891 efectiu el 1892. La companyia va administrar el districte entre 1892 i 1942 i va entregar el control al govern de l'estat portuguès el 18 de juliol de 1942 que va crear el districte de Beira amb el que avui dia són Manica i Sofala, mentre els territoris al sud del riu Save eren inclosos als districtes de Gaza i Inhambane). El districte de Beira va agafar el nom de Manica i Sofala el 1947. Fou dividit el 5 d'agost de 1970 en districte de Vila Pery i Districte de Sofala. Amb la independència del país el 25 de juny de 1975, es va convertir en una de les seves províncies que va agafar el nom de Manica el 1976.

## Governadors

La província és dirigida per un governador provincial nomenat pel President de la República.
* Artur Canana
* (-) Felicio Pedro Zacarias
* (-) Soares Nhaca
* (2005-2007) Raimundo Diomba
* (2007-2010) Maurício Vieira
* (2010-2015) Ana Comoana
* (2015-) Alberto Mondlane

## Vegeu també

* Ndau

## Referències

* ↑ Quadro da provincia. Instituto Nacional de Estatística. Ano 2007. Acesso 2011 setembro 29
* ↑ Instituto Nacional de Estatística (Manica até 1997) Acesso 2011 setembro 27
* ↑ "Resolução n.º 7/87, de 25 de Abril publicado no Boletim da República (BR), I Série, Nº 16 de 1987" a Estudo "Desenvolvimento Municipal em Moçambique: As Lições da Primeira Década". pp. 24 e 25. Banco Mundial. Maio 2009. Acesso 2011 outubro 5
* ↑ Parlamento Aprova Criação de 10 Novos Municípios Arxivat 2015-01-01 a Wayback Machine. SapoNotícias, 1 de gener de 2015
* ↑ «Artigo».
* ↑ Noticia 27 de Juny de 1999
* 1 2 "Guebuza concluiu nomeação do seu governo" in Noticias Lusófonas. 11 de Fevereiro de 2005. Acesso 2011 outubro 16
* ↑ "PR quer governação aberta e inclusiva". Imensis citando Noticias. 26 de Outubro de 2007 Arxivat 2014-03-16 a Wayback Machine. Acesso 2011 outubro 16
* ↑ "Morreu Maurício Vieira" in Diário de Moçambique. 8 de Dezembro de 2010. Acesso 2011 outubro 16
* ↑ "Eis a composição ministerial do novo governo" in O País online. 18 de Janeiro de 2010 Arxivat 2016-03-09 a Wayback Machine. Acesso 2011 outubro 16
# Maniari

Maniari és un riu del districte de Bilaspur (Chhattisgarh) que neix a les muntanyes Lormi. Corre al sud i oest passant per Lormi i Takhtpur, i després d'un curs de més de 110 km desaigua al riu Seonath a 21° 53′ N, 82° 05′ E﻿ / ﻿21.883°N,82.083°E﻿ / 21.883; 82.083. Una part de la seva aigua s'utilitza per al reg.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Manic Street Preachers

Manic Street Preachers és un grup de rock procedent de Gal·les format per James Dean Bradfield (veu i guitarra), Sean Moore (bateria) i Nicky Wire (baix).
La banda es va formar en 1986, prenent bandes com Badfinger, Joy Division, The Clash amb influències del punk i de Guns N' Roses; els seus tres primers discos es van caracteritzar per lletres poètiques i reivindicatives, fins a la desaparició de Richey James en 1995.
The Manics van continuar com trio. El grup té en el seu haver cançons com "A design for life", "If you tolerate this your children will be next", "Motorcycle emptiness", "The everlasting " autèntics himnes de la dècada dels anys noranta.
Manic Street Preachers sempre es va identificar amb idees marxistes i esquerranes, prenent sempre causes que comunament no eren escoltades, com la cançó "Baby Elián" que narra la història del petit Elián González que novament va portar a col·lació la històrica rivalitat entre Estats Units i Cuba. Va ser també la primera banda d'un país capitalista a tocar en viu a l'Havana davant el mateix Fidel Castro al teatre Karl Marx, després en 2005 el torn seria d'Audioslave.
El seu vocalista James Dean Bradfield va editar en 2006 el seu primer disc solista titulat "The Great Western" amb gran èxit d'acceptació entre els fans de la banda gal·lesa, el primer single va ser "Still A Long Way To Go".

## Discografia
### Àlbums d'estudi

* Generation Terrorists (1992)
* Gold Against The Soul (1993)
* The Holy Bible (1994)
* Everything Must Go (1996)
* This Is My Truth, Tell Me Yours (1998)
* Know Your Enemy (2001)
* Lifeblood (2004)
* Send Away The Tigers (2007)
* Journal For Plague Lovers (2009)
* Postcards From A Young Man (2010)
* Rewind the Film (2013)
* Futurology (2014)
* Resistance Is Futile (2018)
* The Ultra Vivid Lament (2021)

### Recopilatoris

* Forever Delayed (2002) - Grans èxits
* Lipstick Traces (2003) - Cares 'b'

## Enllaços externs

* Lloc Web Oficial
# Margaretha van Godewijk

Margaretha Van Godewijk (Dordrecht, 30 d'agost de 1627 - Dordrecht, 2 de novembre de 1677),fou una poetessa i pintora de l'Edat d'Or neerlandesa.

## Biografia

Segons Arnold Houbraken, el seu pare era un professor a l'escola de llatí a Dordrecht qui li va ensenyar grec, llatí, italià, francès i anglès. Podia entendre hebreu i era intel·ligent en fer rimes. Va aprendre a pintar de Nicolaes Maes i va realitzar paisatges, viles, cases, flors i tota mena de vaixells, en pintura a l'oli i aquarel·la. Estava interessada en l'astronomia i va ser una bona gravadora en vidre. Houbraken va citar a l'escriptor de Dordrecht, Mathias Belin (1611–1691), qui havia publicat una història de Dordrecht on incloïa a Margaretha entre altres dones famoses.
Segons el Rijksbureau voor Kunsthistorische Documentatie va ser alumna de Cornelis Bisschop i es va convertir especialment en una pintora de flors, però cap treball sobreviu.

## Referències

* 1 2 3 Houbraken, Arnold. «Margarita Godewyk Biography. De groote schouburgh der Nederlantsche konstschilders en schilderessen» (en neerlandès), 1718.
* ↑ Balen, Mathias. «History of Dordrecht. Famous women», 1677.
* ↑ «Margaretha van Godewijk» (en neerlandès). Rijksbureau voor Kunsthistorische Documentatie. [Consulta: 15 abril 2016].
# Manuel Barrueco

Manuel Barrueco (Santiago de Cuba, 1952) és un músic i guitarrista clàssic.

## Biografia

Comença a estudiar guitarra a l'edat de vuit anys al Conservatori Esteban Salas de Santiago de Cuba. El 1967 emigra amb la seva família als Estats Units on completa els seus estudis superiors de guitarra a l'Institut Peabody de la ciutat de Baltimore, Maryland. Des de llavors ocupa la càtedra de guitarra en aquest conservatori i realitza cursos magistrals anualment amb alumnes d'arreu del món.
La seva carrera artística es desenvolupa arreu del món amb concerts i cursos magistrals en les ciutats més importants com Nova York, Los Angeles, Roma, París, Barcelona, Madrid, Atenes, Hong Kong, etc.
Manuel Barrueco ha gravat més d'una dotzena de discos col·laborant amb artistes de renom mundial de la música clàssica, com Plácido Domingo, amb qui va gravar el Concierto de Aranjuez, i d'altres gèneres com el Jazz, amb Al Di Meola i el Rock, amb Andy Summers.
Manuel Barrueco juntament amb David Russell, són considerats els renovadors de la interpretació de la guitarra clàssica, els hereus de la primera escola representada per Andrés Segovia i Narciso Yepes, i els impulsors de la popularitat actual de la guitarra clàssica arreu del món.

## Discografia

* Sounds of the Americas
* Tango Sensations
* Solo Piazzolla
* Concierto Barroco
* Nylon & Steel
* ¡Cuba!
* Cantos y Danzas
* Rodrigo: Manuel Barrueco & Plácido Domingo
* Bach: Sonatas
* Sometime Ago
* Manuel Barrueco plays Granados & de Falla
* Manuel Barrueco plays Albéniz & Turina
* Annie Laurie
* Manuel Barrueco plays Bach & de Visée
* Manuel Barrueco plays Mozart & Sor
* Mozart: Duets for flute and guitar
* Johann Strauss II: An der schönen blauen donau
* Manuel Barrueco plays Brouwer, Villa-Lobos, Orbón
* Manuel Barrueco plays de Falla, Ponce,Rodrigo
* Manuel Barrueco: 300 years of guitar masterpieces

## Referències

Documental A gift and a life (anglès)

## Enllaços externs

* Web oficial de Manuel Barrueco (castellà)
* Manuel Barrueco interpreta Asturias
* Manuel Barrueco en el Festival de Còrdoba 2007
# Malcoha ventre-roig

El malcoha ventre-roig (Phaenicophaeus sumatranus) és una espècie d'ocell de la família dels cucúlids (Cuculidae) que habita selves i malglars de la Península Malaia, Sumatra i Borneo.
# Manuel Santisteban Gimeno

Manel Santisteban Gimeno (Madrid, 1956) és un músic espanyol de jazz i autor de bandes sonores de pel·lícules i sèries de televisió. Germà petit d'Alfonso Santisteban.
Tot i que la seva formació era autodidacta, va estudiar piano i harmonia al Conservadori de Madrid amb Valentín Ruiz i Jean Luc Vallet. El 1975 va fundar el seu primer grup de jazz, Casaquemada Jazz, amb el que va participar en el Festival de Jazz de Sant Sebastià i al Festival de Jazz de Vitòria, on va fer jam sessions amb Lennie White (Return to Forever) i Larry Carlton (Jazz Crusaders). Durant la dècada del 1980 va col·laborar amb Juan Carlos Calderón, Jorge Pardo i Carles Benavent, i va realitzar bandes sonores per algunes pel·lícules, raó per la qual va rebre una de les medalles del Cercle d'Escriptors Cinematogràfics de 1983 a la millor música.
Posteriorment va adoptar el sintetitzador i col·labora amb nombrosos cantants pot espanyols, component cançons per a Tino Casal, Radio Futura, Orquesta Mondragón, Ana Belén, Olé Olé, Cómplices, Sergio y Estíbaliz, Los Amaya, Amancio Prada o Pedro Ruiz Céspedes. Fins i tot va formar el grup la Década Prodigiosa, amb el que va representar Espanya al Festival d'Eurovisió del 1988. Posteriorment treballaria amb José María Cano i dirigiria Hijo de la Luna amb Montserrat Caballé i l'English Chamber Orchestra a Londres.
El 1996 es va incorporar a la productora Globomedia d'Emilio Aragón Álvarez i ha compost la banda sonora de nombroses sèries de televisió emeses pel grup Atresmedia com Médico de familia, Los Serrano, Los hombres de Paco, Vis a vis o La casa de papel. Associat en els darrers anys al músic Iván Martínez Lacámara, el 2018 ambdós foren nominats als Camille Awards com a millor música original per a una sèrie de televisió.

## Bandes sonores

* Freddy el croupier (1983)
* La Hoz y el Martínez (1985)
* Médico de familia (1999)
* 7 vidas (2001-2006)
* Un paso adelante (2002)
* Los Serrano (2003)
* Los hombres de Paco (2005-2010)
* El barco (2006)
* Fuga de cerebros (2009)
* Tres metros sobre el cielo (2010)
* Vis a vis (sèrie) (2016)
* La casa de papel (2017)

## Referències

* ↑ «Premios del CEC a la producción española de 1983». CEC. Arxivat de l'original el 2019-09-10. [Consulta: 11 novembre 2018].
* ↑ «La música puede hacer que odies o quieras a un personaje», ABC, 10 de desembre de 2018
* ↑ «Frente a la música de “The Crown” somos David contra Goliat», ABC, 20 d'octubre de 2018
* ↑ Manel Santisteban: "En 'Vis a vis' se planteó una banda sonora más analógica", atresmedia.com
* ↑ Primera edición de los premios Camille Awards, 30 de juliol de 2018
* ↑ Biografia al web dels Camille Aeards

## Enllaços externs

* Manel Santisteban a last.fm
# Mancomunitat Arribes del Duero

Burguillos és una mancomunitat de municipis de la província de Salamanca, que té com a cap Villarino de los Aires. Està formada pels municipis de:
* La Vídola
* La Peña
* Pereña de la Ribera
* Villarino de los Aires (Anejos: Cabeza de Framontanos i La Zarza de Don Beltrán)

## Vegeu també

* Parc Natural d'Arribes del Duero
# Marimba (espeleologia)

La marimba és un utensili per descendir per corda utilitzat en espeleologia. El nom es correspon amb la marca comercial que l'Associació Base Draco va donar a la fabricació de la seva "descensor de fricció variable amb barres mòbils". L'invent original és de John Cole (EUA, 1966). La marimba és de Guatemala la idea va ser duta pels africans. A diferència d'altres descensors com el "vuit", està dissenyada per suportar tirades molt llargues pel que la regulació de la fricció, de la qual depèn el descens, és més fina.
Compta amb la característica de portar els barrenys de les barres, descentrats, aconseguint major fricció amb menys barres (cinc) i un llarg màxim de 278 mm en la forqueta. La marimba serveix per efectuar descensos normals fins a grans verticals i aconseguir descendir amb grans pesos, com la persona que descendeix i equip (més de 200 kg), amb molta seguretat poden descendir dues persones, com seria en el cas d'un socorrista i un lesionat.
A Mèxic es van fabricar algunes marimbes l'any 1973 amb les quals es van aconseguir els descensos el 1973 del sótano de las Golondrinas (-333 m), en SLP i en 1974 el sótano del Barro (-410 m) en Querétaro, sota el nom de Kastorack, fabricats per Jorge Ibarra Soto. En l'actualitat, el nom comercial de "marimba" de la Base Draco, s'aplica a Mèxic i part de l'estranger, a qualsevol descensor de fricció variable.

## Marimba en altres idiomes

* En alemany: Rack für sehr grosse Abseilstrecken Bremskaftönderung durch lösbare Stege.
* En francès: Rack. Descendeur grans verticals barrettes amovibles.
* En anglès: Rack. Descender for big drops, movable bars adjustable braking.

## Notes

* ↑ http://abasedraco.blogspot.com/asociación%5BEnllaç+no+actiu%5D

## Enllaços externs

* Especificacions Arxivat 2006-05-06 a Wayback Machine.
* [MONTIEL CASTRO, J.] de. “Espeleología” Peligros, Seguridad y Algo más. Asociación Base Draco http://abasedraco.blogspot.com/(Espeleo-Rescate México, Exploración – Investigación), Inédito.
# Marc (equip ciclista)

L'equip Marc va ser un equip ciclista belga que competí professionalment entre el 1978 i el 1980.

## Principals resultats

* Gant-Wevelgem: Ferdi Van Den Haute (1978)
* Le Samyn: Herman Van Springel (1978), Adri Schipper (1979)
* Bordeus-París: Herman Van Springel (1978)
* A través de Flandes: Adri Schipper (1978)
* Campionat de Flandes: Fons van Katwijk (1979)
* Gran Premi Jef Scherens: Marcel Laurens (1979)
* Omloop Het Volk: Joseph Bruyère (1980)

### A les grans voltes

* Volta a Espanya
** 1 participació (1978)
** 6 victòries d'etapa:
*** 6 al 1978: Adri Schipper, Ferdi Van Den Haute (2), Patrick Lefevere, Fons van Katwijk (2)
** 1 classificacions secundàries:
*** Classificació per punts: Ferdi Van Den Haute (1978)
* Tour de França
** 1 participació (1980)
** 2 victòries d'etapa:
*** 2 al 1980: Jos Deschoenmaecker, Ludo Loos
** 0 victòries final:
** 0 classificacions secundàries:
* Giro d'Itàlia
** 0 participació

## Enllaços externs

* Plantilles a firstcycling.com Arxivat 2014-12-19 a Wayback Machine.
* Plantilles a memoire-du-cyclisme.eu
# Manyas

Manyas és un poble i un districte de la Província de Balıkesir de la regió de Regió de la Màrmara a Turquia. La població en l'any 2010 era de 6501 persones. El seu alcalde és Hasan Kahraman del AKP.
Correspon a l'antiga Miletòpolis (Miletopolis, Μιλητόπολις), una ciutat del nord de Mísia a la confluència dels rius Macestus i Ríndacos, a l'oest del llac del mateix nom que la ciutat (Miletopolitis Lacus).
# Manyeobogam

Manyeobogam (coreà: 마녀보감) és una sèrie televisiva sud-coreana del 2016 del gènere històric i fantàstic que narra fets inspirats al voltant del llibre de medicina Dongui Bogam, compilat pel metge reial Heo Jun durant l'era Joseon. Fou produïda per JTBC i consisteix en 20 episodis.
El sèptim episodi no fou emès el divendres 3 de juny per l'emissió de la 52ª edició dels Premis Paeksang Arts. L'episodi fou emès el dissabte 4 de juny junt al vuitè episodi.
L'actriu Sae-ron Kim guanyà el Novè Premi de Drames Coreans en la categoria de Millor Actriu per la seua actuació a Manyeobogam.

## Repartiment

* Sae-ron Kim com a Seo-ri, una princesa convertida en bruixa.
* Shi-yoon Yoon com a Heo Jun, el metge reial.
* Sung-jae Lee
* Jung-ah Yum
* Si-yang Kwak

## Referències

* 1 2 Ko, Dong-hwan «Rising child star gets first adult role». The Korea Times, 07-03-2016 [Consulta: 6 desembre 2017].
* ↑ «마녀보감». Daum. [Consulta: 6 desembre 2017].
* ↑ Bae, Hyo-joo «JTBC 측 "백상예술대상 중계로 3일 ‘마녀보감’ 결방, 4일 연속방송"». Newsen, 01-06-2016 [Consulta: 6 desembre 2016].
* ↑ Kang, Hee-jeong «김소연, 눈물의 대상…'태후'·'신네기'2관왕(종합)[코리아드라마어워즈]». News1, 07-10-2016 [Consulta: 7 febrer 2018].
* ↑ Kang, Seo-jeong «‘마녀보감’ 윤시윤♥김새론, 비주얼 갑 포스터 공개 ‘신비’». The Chosun Ilbo, 28-04-2017 [Consulta: 6 desembre 2016].
* ↑ «‘응팔’ 노을이 최성원, ‘마녀보감’서 윤시윤과 브로맨스 보여준다 ‘기대↑’». The Dong-a Ilbo, 29-04-2016 [Consulta: 6 desembre 2017].
# Margarita (còctel)

Margarita és el més comú dels còctels mexicans fet amb tequila, suc de llimona, suc de llima dolça i Triple sec, sovint se serveix amb sal a les vores del got.

## Origen

No hi ha certesa respecte a aquest còctel, la primera menció d'afegir Tequila a un Còctel és a Mèxic el 1934. Per a alguns els primers còctels Margarita datarien de la dècada de 1940 fets a Ciudad Juárez o Acapulco (Mèxic) mentre per a altres seria originari de Beverly Hills, Califòrnia, a la dècada de 1950.

## Variacions

* 2:1:1 = (50% tequila, 25% Triple Sec, 25% de suc fresc de llima o llimona)
* 3:2:1 = (50% tequila, 33% Triple Sec, 17% de suc fresc de llima o llimona)
* 3:1:1 = (60% tequila, 20% Triple Sec, 20% de suc fresc de llima o llimona)
* 1:1:1 = (33% tequila, 33% Triple Sec, 33% de suc fresc de llima o llimona)
L'estàndard oficial de l'Associació Internacional de Bàrmans és:
* 7:4:3 = (50% tequila, 29% Triple Sec, 21% de suc fresc de llima o llimona)
Aquesta beguda se serveix normalment sacsejada amb gel (on the rocks), o mesclat amb gel (Margarita glaçat). Les Margaritas sovint contenen un edulcorant addicional o poden ser fetes amb suc de llima embotellat que ja conté sucre.

### Altres ingredients

En lloc del triple sec, es poden fer servir altres licors amb gust de taronja com Cointreau, Curaçao, etc. Les llimes dolces que es fan servir als Estats Units i Mèxic són d'espècies diferents. Es poden fer Margaritas afegint altres fruites com la maduixa el mango o el meló, entre altres

## Enllaços externs

* Margarita-Island-Venezuela.com Arxivat 2007-09-27 a Wayback Machine. (les receptes de l'Illa Margarita, a Veneçuela).
* LosTragos.com/?p=29 LosTragos.com (com fer un còctel Margarita).
# Marina Kuzina

Marina Vjačeslavovna Kuzina, en rus: Марина Вячеславовна Кузина (nascuda el 19 de juliol de 1985 a Moscou, Rússia) és una jugadora de bàsquet russa. Ha aconseguit 4 medalles en competicions internacionals amb Rússia.

## Referències

* ↑ «basketball women results - Basketball - London 2012 Olympics». [Consulta: 28 novembre 2015].
# Maria Rosa Sánchez i Nieto

Maria Rosa Sánchez Nieto (Barcelona, 5 de gener de 1962) és una jugadora de basquetbol catalana, ja retirada.
Formada al Club Esportiu Hispano Francès, va fitxar l'any 1980 pel Picadero Comansi i, després del trasllat de l'equip a El Masnou, va jugar al Masnou Comansi. Durant aquest període, guanyà dues Copes de la Reina, dues Lligues espanyoles i quatre Lligues catalanes. Es retirà de la competició al Club Natació Caldes. Fou internacional amb la selecció espanyola en 27 ocasions, destacant la seva participació al Campionat d'Europa de Bàsquet de 1983.

## Palmarès

* 2 Lligues espanyola de bàsquet femenina: 1980-81, 1982-83
* 2 Copa espanyola de bàsquet femenina: 1982-83, 1984-85
* 4 Lligues catalana de bàsquet femenina: 1981-82, 1982-83, 1983-84, 1984-85

## Referències

* ↑ «Maria Rosa Sánchez Nieti». Enciclopèdia de l'esport català. Barcelona: Grup Enciclopèdia Catalana.
* ↑ «Gloria Borras y Rosa M. Sanchez, al Picadero» (en castellà). El Mundo Deportivo, 19-07-1980. [Consulta: 2 novembre 2019].

## Enllaços externs

* Fitxa de Maria Rosa Sánchez - Selección Femenina Absoluta
# Marisa Xandri Pujol

Marisa Xandri Pujol (Vic, 9 de desembre de 1973) és una periodista i política catalana, diputada al Parlament de Catalunya en la novena i l'onzena legislatures.
És llicenciada en ciències de la informació per la Universitat de Navarra i ha exercit com a periodista en diversos mitjans. Militant del Partido Popular de Lleida, en fou nomenada subsecretària d'organització en desembre de 2008, i en aquesta qualitat fou coordinadora de la campanya electoral de les eleccions al Parlament Europeu de 2009.
Ha estat escollida diputada per la província de Lleida a les eleccions al Parlament de Catalunya de 2010 i 2012. Ha estat vicepresidenta de la Comissió d'Agricultura, membre de la Comissió de Benestar i portaveu de la Comissió de Control de la Corporació Catalana de Mitjans Audiovisuals. Se l'ha acusat d'aprofitar el seu càrrec per posar sota el seu punt de mira alguns periodistes de TV3 com Xavi Valls i Lídia Heredia Soler. La direcció del partit va decidir que a les eleccions al Parlament de Catalunya de 2015 encapçalés la llista del Partido Popular per Lleida en comptes de Dolors López i Aguilar.

## Referències

* ↑ Marisa Xandri será cabeza de lista del PPC por Lleida y Alejandro Fernández por Tarragona, al web del PP
* ↑ «Fitxa del Parlament de Catalunya». Arxivat de l'original el 2015-09-24. [Consulta: 14 agost 2015].
* ↑ El PP busca les pessigolles als periodistes Lídia Herèdia i Xavi Valls perquè els expulsin de TV3 naciodigital.cat, 8 d'abril de 2015
* ↑ Alejandro Fernández i Marisa Xandri obriran la llista del PP a Tarragona i Lleida, ara.cat, 5 d'agost de 2015
# Marisa cornuarietis

Marisa cornuarietis és una espècie de mol·lusc gastròpode d'aigua dolça de la família Ampullariidae d'originari del nord d'Amèrica del Sud conegut com a "caracol colombiano“ (caragol colombià) en espanyol i com a "giant ramshorn snail" (caragol banya de carner gegant) en anglès. Com a membre de la família Ampullariidae, presenta “ampul·la”, i posseeix brànquies per a respiració aquàtica i un pulmó per a la respiració aèria. El sifó és més curt que en altres ampul·làrids.

## Referències

* ↑ «WoRMS - World Register of Marine Species - Marisa cornuarietis (Linnaeus, 1758)». [Consulta: 25 maig 2021].
# Marino Klinger Salazar

Marino Klinger Salazar (Buenaventura, 7 de febrer 1936 - Santiago de Cali, 19 de maig 1975) fou un futbolista colombià dels anys 60.
Va començar a jugar al Colegio Pascual de Andagoya. D'aquí va marxar a l'Oro de la primera divisió colombiana. Va ser seleccionat a diversos combinats regionals, aconseguint esdevenir professional al Club Deportivo Los Millonarios, on va jugar durant més de cinc anys.
Va fitxar pel Santa Fe, i va representar la selecció colombiana a la selecció colombiana de futbol que participà en la Copa del Món de Xile 1962, on marcà un gol.
Després de retirar-se del futbol va exercir d'odontòleg, fins a la seva mort, en un accident de circulació el 1975. L'estadi de futbol de Buenaventura porta el seu nom.

## Referències

* ↑ «Millonarios History - 1950s». Arxivat de l'original el 2008-11-20. [Consulta: 14 juliol 2008].
* ↑ Marino Klinger - Hace más de 30 Años a arcotriunfal.com
* ↑ Perfil a 100 momentos de Colombia en los Mundiales: Klinger, la primera joya de Buenaventura a futbolred.com
# Maria Tur i Juan

Maria Tur i Juan (Formentera, 1935 - 10 de febrer de 2023), més coneguda com a Marieta de Can Vicent Xeroni. fou una balladora i cantadora formenterenca, impulsora del ball i del cant pagès a Formentera. Treballà com a mestra al Col·legi Públic Mestre Lluís Andreu de Formentera, des d'on divulgà els costums i danses pageses. Fou membre del grup de dansa Sa Colla de Formentera, amb el que participà en el Festival Mundial de Danses Folklòriques de 1990, 1992, 1994 i 1999. El 2008 va rebre el Premi Ramon Llull.

## Referències

* 1 2 «Ha mort Maria Tur Juan, impulsora del ball i del cant pagès a Formentera», 10-02-2023. [Consulta: 14 febrer 2023].
* ↑ «Ha mort Maria Tur, premi Ramon Llull de Balears», 10-02-2023. [Consulta: 12 febrer 2023].

## Enllaços externs

* Entrevista a Maria Tur i Juan